Este vorba de celebra cauză Coman. Avocatul General al curții a susținut în luna ianuarie o opinie în mod concret, propune Curții de la Luxemburg să redefinească noțiunea de „soț”, în domeniul libertății de ședere a cetățenilor Uniunii Europene și a membrilor familiilor acestora, astfel încât aceasta să cuprindă și soțul de același sex.

În marea majoritate a cazurilor, instanța preia recomandările Avocatului General, așa cum a fost și în cazul decretării Uber drept serviciu de transport.

”Cu alte cuvinte, acesta propune redefinirea căsătoriei la nivelul Uniunii Europene (hotărârea Curții de la Luxemburg va fi obligatorie pentru

toate statele membre), căci dacă este redefinită noțiunea de „soți”, este redefinită și „căsătoria”, diferența de sex a soților fiind de esența căsătoriei, și acest lucru chiar dacă în cazul de față această redefinire operează (deocamdată) doar în domeniul imigrării. Alte revendicări de acest gen vor urma prin contestarea celorlalte caracteristici ale căsătoriei. Astfel, statele membre care nu permit căsătoria între persoane de același sex vor fi obligate să redefinească «căsătoria» în domeniul imigrației și să accepte efectele unei căsătorii între persoane de același sex încheiate în străinătate, și aceasta chiar dacă, așa cum spune Avocatul General, căsătoria între un bărbat si o femeie este consacrată în Constituție”, se arată într-un comunicat al Confederației Episcopilor din România.

Episcopii vor respectarea tradiției, nu ”inginerie socială”

Acesta cere menținerea căsătoriei între un bărbat și o femeie, în conformitate cu Codul Civil, a tradițiilor românești și a celor creștine.

”Conferința Episcopilor Catolici din România consideră că hotărârea Curții de Justiție a Uniunii Europene nu ar trebui să procedeze la inginerii sociale redefinind noțiunea de «soți», și implicit pe cea de «căsătorie», ci să continue să o protejeze reafirmând ceea ce ea este, așa cum aceasta a fost definită în cultura iudeo-creştină”, se mai arată în comunicat.

Referendumul pentru familie, fără obiect

În cazul în care Curtea Europeană de Justiție decide redefinirea ”căsătoriei” astfel încât să permită uniunea între persoane de același sex, ar rămâne fără obiect referendumul pe care liderul PSD Liviu Dragnea l-a anunțat recent în privința redefinirii familiei tradiționale.

Recomandări Primăria București-Ilfov: mașinile de la Parcuri București, venite la lucru în cartierul rezidențial din Voluntari unde stau Firea, Pandele și directorul companiei municipale

Dragnea a anunțat un referendum pentru familie, iar PSD, prin vocea lui Florin Iordache, a afirmat că acest scrutin prin care românii se vor exprima în privința modificării definiției familiei tradiționale, ca uniune între bărbat și femeie, și nu între soți, cum e în prezent, ar putea fi organizat pe 10 iunie. Proiectul a fost adoptat în luna martie, după ce Coaliția pentru Familie a strâns 3 milioane de semnături pentru aceasta.

Klaus Iohannis nu a promulgat legea și ar putea să o atace la Curtea Constituțională.

PARTENERI - GSP.RO La 31 de ani de la Revoluție, un fost șef militar rupe tăcerea. Șocant ce s-a întâmplat cu cadavrele soților Ceaușescu. Unde au fost aruncate

PARTENERI - PLAYTECH Ultimele cuvinte ale Elenei către Nicolae Ceaușescu. Ce a putut să îi spună înainte să moară

HOROSCOP Horoscop 24 septembrie 2020. Berbecii au parte de probleme destul de ciudate în relațiile de parteneriat

Telekomsport Un cuplu celebru, găsit fără suflare în propria casă! Ce a descoperit poliţia la faţa locului